sagorsarker/bangla-wikipedia huggingface dataset:
কালেক্টরেট স্কুল এন্ড কলেজ, রংপুর

কালেক্টরেট সরকারি স্কুল এন্ড কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর বোর্ড এর অধীনে পরিচালিত একটি বেসরকারি শিক্ষাপ্রতিষ্ঠান। এটি রংপুর জেলা প্রশাসন নিয়ন্ত্রিত এবং রংপুর নগরের সেনপাড়া এলাকায় অবস্থিত। ১৯৯৮ সালে প্রতিষ্ঠার পর ২০০১ সালে কলেজ শাখার উদ্বোধন, ২০০২ সালে এসএসসি এবং ২০০৩ সালে এইচএসসি পরীক্ষায় শিক্ষার্থীরা প্রথম অংশগ্রহণ করেন। বর্তমানে প্রাথমিক শাখায় ২৭৪৪, মাধ্যমিক শাখায় ১০৩৪ এবং কলেজ শাখায় ১১০০ জন শিক্ষর্থী রয়েছে।
শিক্ষার্থিদের সার্বিক বিকাশের মাধ্যমে মানবিক, সামাজিক ও নৈতিক গুণসম্পন্ন জ্ঞানী, দক্ষ, যুক্তিবাদী, বিজ্ঞানমনস্ক, স্বাধীনতার চেতনায় বিশ্বাসী, সৃজনশীল ও দেশপ্রেমিক জনসম্পদ গড়ে তোলাই প্রতিষ্ঠানটির লক্ষ্য। এ লক্ষ্যকে সামনে রেখে প্রাক্তন জেলা প্রসাশক জনাব মোয়াজ্জেম হোসেন এর আন্তরিক প্রচেষ্টায় ১৯৯৮ সালে এ শিক্ষাপ্রতিষ্ঠানটি স্থাপিত হয়। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে। প্রতিষ্ঠানটি ৭৭ শতক জমির উপর প্রতিষ্ঠিত। ১৯৯৮ সালের ডিসেম্বরে চালু হয়ে ২০০২ সালে একাদশ শ্রেনিতে ছাত্র-ছাত্রী ভর্তি শুরু হয়। এবং ২০০৬ সালে প্রতিষ্ঠানটি এমপিও ভুক্ত হয়। এ কলেজটি রংপুরে প্রতিষ্ঠিত হলে তা বাংলাদেশে ব্যাপক সারা ফেলে। এবং এ নামে বাংলাদেশের প্রত্যেক জেলায় জেলা প্রশাসকগণ অনুরূপ কালেক্টরেট স্কুল এন্ড কলেজ প্রতিষ্ঠা করে। বলতে গেলে বাংলাদেশের সব জেলায় কালেক্টরেট স্কুল এন্ড কলেজ আছে।
এ বিদ্যালয়টিতে প্লে থেকে দ্বাদশ শ্রেণি পর্যন্ত সহশিক্ষা কার্যক্রম চালু আছে। প্রত্যেক শ্রেণিতে মেঘনা, পদ্মা ও তিস্তা নামে তিনটি করে শাখা আছে। প্রতি বছর ভর্তি পরীক্ষার মাধ্যমে ভর্তি করা হয়।
উচ্চমাধ্যমিকে বিজ্ঞান বিভাগে ৩৫০, মানবিক বিভাগে ১৮৫ ও বাণিজ্য বিভাগে ১৫০টি আসন রয়েছে।
বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরী অফিস সেকশন, অধ্যক্ষের কার্যালয় এবং স্কুল অংশের ল্যাবরেটরি রয়েছে। 
বিদ্যালয়টিতে শিক্ষার্থীদের যুগপোযোগী শিক্ষা প্রদানের পাশাপাশি, শারীরিক, মানসিক এবং চারিত্রিক উৎকর্ষ সাধনের জন্য পর্যাপ্ত সুবিধা রয়েছে। বিদ্যালয়টিতে একটি সমৃদ্ধ গ্রন্থাগারের পাশাপাশি কম্পিউটার ল্যাব, এবং বিজ্ঞান বিভাগের প্রত্যেক শিক্ষার্থীর জন্য পর্যাপ্ত অন্যান্য ল্যাবরেটরি সুবিধা রয়েছে। বিদ্যালয় ক্যাম্পাসজুড়ে রয়েছে শহীদ মিনার, অভিভাবক শেডস ইত্যাদি। বিদ্যালয়টি অনাবাসিক।
হলদিয়া মহকুমা

হলদিয়া মহকুমা পশ্চিমবঙ্গ রাজ্যের পূর্ব মেদিনীপুর জেলার একটি প্রশাসনিক একক। মহকুমাটি পূর্ব মেদিনীপুর জেলার অন্তর্গত পূর্বের মহকুমা৷ এই মহকুমার সদর দফতর হলদিয়া শহরে অবস্থিত।
হলদিয়া মহকুমার পশ্চিমে পূর্ব মেদিনীপুর জেলার তমলুক ও এগরা মহকুমা এবং পূর্ব মেদিনীপুর জেলার দক্ষিণে কাথি মহকুমা অবস্থিত। পূর্ব দিকে দক্ষিণ চব্বিশ পরগনা জেলার কাকদ্বীপ ও ডায়মন্ড হারবার মহকুমা এবং উত্তর দিকে হাওড়া জেলার উলুবেড়িয়া মহকুমা অবস্থিত। হলদিয়া মহকুমা ভূসংস্থানিক ভাবে গাঙ্গেয় ব-দ্বীপের অংশ।
মহকুমায় বেশ কয়েকটি খ্যাতিসম্পন্ন শিক্ষাপ্রতিষ্ঠান রয়েছে। মহকুমার সদর শহর হলদিয়ায় প্রকৌশলী প্রতিষ্ঠান হলদিয়া ইনস্টিটিউট অব টেকনোলজি অবস্থিত। এছাড়া হলদিয়া ল কলেজ ও আইসিএআরই মেডিকেল সায়েন্সেস অ্যান্ড রিসার্চ ইনস্টিটিউট হল মহকুমার অপর দুটি বিখ্যাত শিক্ষাপ্রতিষ্ঠান।
হলদিয়া পশ্চিমবঙ্গের মহকুমাসমূহের মধ্যে শিল্পসমৃদ্ধ মহকুমাসমূহের মধ্যে অন্যতম। মহকুমায় পশ্চিমবঙ্গের একমাত্র খনিজ তেলের শোধনাগার রয়েছে। শ্যমাপ্রসাদ মুখোপাধ্যায় বন্দর কর্তৃপক্ষ পরিচালিত হলদিয়া বন্দর মহকুমার পূর্ব প্রান্তে হুগলী নদীর তীরে অবস্থিত।
হলদিয়া মহকুমার মোট আয়তন ৬৮৩.৯৪ বর্গকিলোমিটার। মহকুমার উত্তর প্রান্তে রূপনারায়ণ নদ ও হুগলী নদী এবং পূর্ব প্রান্তে হুগলী নদী দ্বারা বেষ্টিত। রূপনারায়ণ নদ হলদিয়া ও উলুবেড়িয়া মহকুমার সীমানা নির্ধারণ করে এবং হুগলী নদী হলদিয়া মহকুমার সাথে ডায়মন্ড হারবার ও কাকদ্বীপ মহকুমার সীমানা নির্ধারণ করে। মহকুমার মাঝ বরাবর পশ্চিম থেকে পূর্ব দিকে হলদি নদী প্রবাহিত হয়।
হলদিয়া মহকুমায় ৬ টি থানা, ৫ টি সমষ্টি উন্নয়ন , ৫ টি পঞ্চায়েত সমিতি, ৩৮ টি গ্রাম পঞ্চায়েত, ৩২০ মৌজা, ৩১২ (+ ১ আংশিক) জনবহুল গ্রাম, ১ টি পৌরসভা এবং ৪ টি আদমশুমারি শহর রয়েছে। হলদিয়া মহকুমার একমাত্র পৌরসভা। মহকুমার আদমশুমারি শহরসমূহ হচ্ছে: গড় কমলপুর, নন্দীগ্রাম, আশাদতাল্যা ও বরদা। মহকুমার সদর দফতর হলদিয়া শহরের রয়েছে।
২০১১ সালের আদমশুমারি অনুসারে মহকুমার জনসংখ্যা ৯,৫৯,৯৩৪ জন। মহকুমার জনসংখ্যার ঘনত্ব ১,৪০৪ জন/বর্গ কিলোমিটার। এই মহকুমায় পূর্ব মেদিনিপুর জেলার মোট জনসংখ্যার ১৮.৮% মানুষ বাস করে।
মাজহার নানুতুবি

মুহাম্মদ মাজহার নানুতুবি (১৮২১ – ৩ অক্টোবর ১৮৮৫) একজন ব্রিটিশ ভারতীয় ইসলামি পণ্ডিত ছিলেন। ভারতের স্বাধীনতা আন্দোলনের কর্মী হিসেবে তিনি শামেলির যুদ্ধে অংশগ্রহণ করেছিলেন। মাজাহির উলুম, সাহারানপুর প্রতিষ্ঠায় তিনি গুরুত্বপূর্ণ ভূমিকা পালন করেছিলেন, মাদ্রাসার নামকরণও তার নামে হয়েছে।
মুহাম্মদ মাজহার ১৮২১ সালে নানুতার সিদ্দিকি পরিবারে জন্মগ্রহণ করেন। তার পিতা লুৎফ আলী ছিলেন মামলুক আলী নানুতুবির চাচাত ভাই। তিনি পিতার কাছে "কুরআন" মুখস্থ ও প্রাথমিক শিক্ষা লাভ করেছিলেন। দিল্লি কলেজে তিনি মামলুক আলী নানুতুবির ছাত্র ছিলেন। তিনি শাহ আবদুল গণি দেহলভির কাছে "মুয়াত্তা ইমাম মালিক" ও কিছু হাদিস গ্রন্থ এবং শাহ মুহাম্মদ ইসহাক দেহলভির কাছে "সহীহ বুখারী" অধ্যয়ন করেন। তিনি রশিদ আহমদ গাঙ্গুহির কাছে তাসাউফের শিক্ষা অর্জন করেছেন।
কর্মজীবনে তিনি বারাণসীর সরকারি কলেজের আরবি বিভাগের প্রধান শিক্ষক নিযুক্ত হন। পরে তিনি আজমিরের সরকারি কলেজের আরবি বিভাগের প্রধান হন। তিনি আগ্রা কলেজেও শিক্ষকতা করেছেন। তিনি ভারতের স্বাধীনতা আন্দোলনে অংশ হিসেবে শামেলির যুদ্ধে ইমদাদুল্লাহ মুহাজিরে মক্কির সাথে লড়াই করেছিলেন। ১৮৫৭ সালের পরে সরকারি প্রতিষ্ঠানগুলোতে চাকরি করা নিয়ে তার দৃষ্টিভঙ্গির পরিবর্তন ঘটে। এরপর তিনি নওয়াল কিশোর প্রেসে অনুলিপি সম্পাদক হিসেবে যোগদান করেছিলেন এবং সেখানে সাত বছরেরও বেশি সময় ধরে কাজ করেছিলেন। তার উল্লেখযোগ্য কাজের মধ্যে রয়েছে: ইমাম গাজ্জালির "ইয়াহিয়াউল উলুম" এবং তাহির পাটনির "মাজমাউল বাহর", দ্বিতীয়টি সেই সময়ের প্রধান একাডেমিক কাজ। ১৮৬৭ সালের ফেব্রুয়ারিতে তিনি মাজাহির উলুম, সাহারানপুরে যোগদান করেন; যেখানে তিনি তাফসীর, হাদিস, ফিকহ, সাহিত্য ও ইতিহাস সহ বিভিন্ন বিষয়ে শিক্ষা দিতেন। মাজাহির উলুমের উন্নয়নে তার ভূমিকার জন্য তাকে প্রতিষ্ঠাতা হিসেবে কৃতিত্ব দেওয়া হয়।
১৮৮৫ সালের ৩ অক্টোবর তিনি মৃত্যুবরণ করেন। তার ছাত্রদের মধ্যে রয়েছেন: মুহাম্মদ কাসেম নানুতুবি এবং খলিল আহমদ সাহারানপুরি।
সরদহ ইউনিয়ন

সরদহ ইউনিয়ন হলো রাজশাহী জেলার চারঘাট উপজেলার একটি ইউনিয়ন। উপজেলা সদরের অদূরের এ ইউনিয়নেই অবস্থিত। এটা ৩ নং সারদা ইউনিয়ন নামে পরিচিত।
👉 মাজদার রহমান রবি = বীর মুক্তি যোদ্ধা 
👉 শামসুল হুদা = বীর মুক্তি যোদ্ধা 
👉 এ,বি,এম নওরোজ = ব্রিগেডিয়ার জেনারেল 
প্রশাসনিক এলাকা
ইউসুফপুর ইউনিয়ন, চারঘাট

ইউসুফপুর ইউনিয়ন হলো রাজশাহী জেলার চারঘাট উপজেলার একটি ইউনিয়ন।
সীমান্ত লাগলো এই ইউনিয়নটি চারঘাটের জনবহুল একটি ইউনিয়ন।
তাজহাট উচ্চ বিদ্যালয়

তাজহাট উচ্চ বিদ্যালয়, রংপুর, মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত (১৮৯৪) হিসাবে পরিচিত।
বিদ্যালয়টি ব্রিটিশ সরকারের সময় ১৮৯৪ সালে তাজহাট জমিদারের উদ্দোগে প্রতিষ্টিত হয়। জানা যায় জমিদার গোবিন্দলাল ১৮৯০ সালে তাজহাটে একটি প্রাইমারি স্কুল প্রতিষ্ঠা করেন। পরে এ প্রাইমারি স্কুলটি ১৮৯৪ সালে উচ্চ বিদ্যালয়ে রূপান্তরিত হয়।
রংপুর নগরীর পূর্বে তাজহাট জমিদার বাড়ির পাশে অবস্থিত।
সুপরিসর মাঠ, ৪ তলা ভবন ১ টি, ১ তলা ভবন ১ টি ও সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। প্রশাসনিক অবকাঠামে আছে প্রযুক্তি সমন্বিত প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার। 
এ বিদ্যালয়টিতে ৬ষ্ট থেকে দশম শ্রেনী পর্যন্ত সহশিক্ষা কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়। 
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা ও বিভাগীয় পর্যায়ে সাফল্য আছে। 
বিদ্যালয়টিতে জেএসসিতে প্রায় ৮৩% এসএসসিতে প্রায় ৭৫% পাশ করে (গড় অনুযায়ী)।
কৈলাশ রঞ্জন উচ্চ বিদ্যালয়

কৈলাশ রঞ্জন উচ্চ বিদ্যালয় বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত (১৮৬০) হিসাবে পরিচিত। এই কৈলাস রঞ্জন উচ্চ বিদ্যালয়ই উপমহাদেশের প্রথম “জাতীয় বিদ্যালয়”। এটি বর্তমানে দিনাজপুর শিক্ষা বোর্ডের অধীনস্থ।
কাকিনা জমিদার শম্ভু চন্দ্র রায় চৌধুরী ১৮৬০ সালের দিকে আদি রংপুরের মাহিগঞ্জে তাঁর অকাল প্রয়াত পুত্র কৈলাস রঞ্জনের নামানুসারে প্রতিষ্ঠা করেন কৈলাস রঞ্জন মিডল ভার্নাকিউলার স্কুল। পরবর্তীতে রাজা মহিমা রঞ্জন রায় চৌধুরীর প্রচেষ্টায় ১৮৮০ সালের দিকে বিদ্যালয়টি মিডল ইংলিশ স্কুলে রূপান্তরিত হয় এবং নবাবগঞ্জ-ধাপ ভিত্তিক আধুনিক রংপুরে চলে আসে। ১৯১৩ সালে বিদ্যালয়টিকে উচ্চ ইংরেজি স্কুলে উন্নীত হয়। বিংশ শতাব্দীর প্রথম দিকে স্কুলটি ছিল রংপুরের তৃতীয় উচ্চ শিক্ষাপ্রতিষ্ঠান। মেধাবী শিক্ষার্থীদের স্কুল হিসেবে পরিচিত ছিল জিলা স্কুল এবং ব্রিটিশ বিরোধী রাজনৈতিক কর্মকাণ্ডের প্রাণ কেন্দ্র ছিল কৈলাস রঞ্জন উচ্চ বিদ্যালয়। অগ্নিযুগের বিপ্লবী প্রফুল্ল চাকীকে জিলা স্কুল কর্তৃপক্ষ জরিমানা করলে তিনি জরিমানা দিতে অস্বীকার করেন এবং জিলা স্কুল থেকে বহিষ্কৃত হয়ে কৈলাস রঞ্জন স্কুলে ভর্তি হন।
১৯০৫ সালের ২৩ ডিসেম্বর রংপুর কৈলাস রঞ্জন উচ্চ ইংরেজি স্কুল জাতীয় বিদ্যালয় স্কুলে রূপান্তরিত হয়। সে সময় স্কুলের প্রধান শিক্ষক ছিলেন ব্রজ সুন্দর রায় এম.এ এবং নগেন সেন ছিলেন দ্বিতীয় শিক্ষক। 
রংপুর নগরীর ২৩ নং ওয়ার্ডের মধ্যখানে জুমাপাড়া নামক স্থানে অবস্থিত।
সুপরিসর মাঠ, ৪ তলা ভবন ১ টি, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার। 
এ বিদ্যালয়টিতে ৬ষ্ট থেকে দশম শ্রেনি পর্যন্ত সহশিক্ষা কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৮৯% এসএসসিতে প্রায় ৮১% পাশ করে।
কৈলাশ রঞ্জন উচ্চ বিদ্যালয় মুজিব কর্নার রয়েছে।
পি. ও. যথা

পিটার উইলেম যথা (১২ জানুয়ারী ১৯১৬ - ৩১ অক্টোবর ২০০৬) একজন দক্ষিণ আফ্রিকা এন রাজনীতিবিদ ছিলেন। তিনি সাধারণত নামে পরিচিত পি. ও. যথা, এবং প্রায়শই ডাই গ্রুট ক্রোকোডিল নামে পরিচিত হন (যা দ্য গ্রেট কুমিরটিতে অনুবাদ করে)।
যথা ছিলেন দেশের সর্বশেষ প্রধানমন্ত্রী। ১৯৮৪ সালে অফিসটি বাতিল করে দেওয়া হয়েছিল। এর পরে তিনি প্রথম রাজ্য রাষ্ট্রপতি হিসাবে দায়িত্ব পালন করেছিলেন। রাজনৈতিক জীবনে তিনি মেজরিটি রুল এবং কমিউনিজম এর বিরোধী ছিলেন।
২০০৬ সালে, যথা ৯০ বছর বয়সী হার্ট অ্যাটাক দ্বারা মারা যান।
শৈলী সিং

শৈলী সিং (জন্ম: ৭ই জানুয়ারি ২০০৪) একজন ভারতীয় অ্যাথলেট যিনি দীর্ঘ লাফ বিভাগে প্রতিযোগিতা করেন। তিনি বিভিন্ন জুনিয়র বয়সের বিভাগে ভারতীয় জাতীয় দীর্ঘ লাফ চ্যাম্পিয়ন এবং অনূর্ধ্ব -১৮ বিভাগে বিশ্বের শীর্ষ কুড়িজনের মধ্যে অন্যতম। অনূর্ধ্ব -১৮ বিভাগে দীর্ঘ জাম্পের জাতীয় রেকর্ডটি তার অধীনে। তিনি অভিজ্ঞ ভারতীয় মল্ল্বীর আঞ্জু ববি জর্জ এবং তার স্বামী রবার্ট ববি জর্জের অধীনে প্রশিক্ষণ গ্রহণ করেন। 
শৈলীর জন্ম ২০০৪ সালের ৭ই জানুয়ারী, ভারতের উত্তর প্রদেশ রাজ্যের ঝাঁসিতে। তার পিতা নেই, শৈলী সহ তিন ভাইবোনকে মা একাই বড় করেছেন। তার মা বিনীতা সিং পেশায় একজন দর্জি।
শৈলী ১৪ বছর বয়সে প্রশিক্ষণের জন্য বেঙ্গালুরুতে আঞ্জু ববি জর্জ স্পোর্টস ফাউন্ডেশনে চলে আসেন। এবং জর্জ দম্পতির তত্ত্বাবধানে প্রশিক্ষণ শুরু করেন। 
শৈলী ২০১৮ সালে রাঁচির জুনিয়র জাতীয় অ্যাথলেটিক্স চ্যাম্পিয়নশিপে অনূর্ধ্ব -১৬ বিভাগে দীর্ঘ জাম্পে স্বর্ণপদক জিতেছিলেন, যেখানে তিনি ৫.৯৪ মিটার লাফ রেকর্ড করে জুনিয়র দীর্ঘ জাম্পের জাতীয় রেকর্ডও ভেঙেছিলেন। ২০১৯ সালে, তিনি অনূর্ধ্ব -১৮ বিভাগে সালে নিজের রেকর্ডটি আরও উন্নত করেন যখন তিনি অন্ধ্র প্রদেশের গুন্টুরে জুনিয়র জাতীয় অ্যাথলেটিক্স প্রতিযোগিতায় ১.১৫ মিটার লাফিয়ে স্বর্ণপদক জিতেছিলেন। তার এই পারফর্ম্যান্স ২০২০ সালে আইএএএফ অনূর্ধ্ব -২০ চ্যাম্পিয়নশিপে অংশ নেওয়ার জন্যে যথেষ্ট ছিল ।
কালেক্টরেট স্কুল এন্ড কলেজ (দ্ব্যর্থতা নিরসন)

কালেক্টরেট স্কুল এন্ড কলেজ দ্বারা যেসব শিক্ষাপ্রতিষ্ঠান নির্দেশ করতে পারে:
এরায় জোমের্ত

এরায় এরভিন জোমের্ত (; জন্ম: ৪ ফেব্রুয়ারি ১৯৯৮; এরায় জোমের্ত নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব বাজেল এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৩ সালে, জোমের্ত সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
দলগতভাবে, জোমের্ত এপর্যন্ত ২টি শিরোপা জয়লাভ করেছেন, যার উভয়ই বাজেলের হয়ে জয়লাভ করেছেন।
এরায় এরভিন জোমের্ত ১৯৯৮ সালের ৪ঠা ফেব্রুয়ারি তারিখে সুইজারল্যান্ডের বাজেলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আহমদ ইয়ার খান নঈমী

মুফতি আহমদ ইয়ার খান নঈমী ছিলেন ভারতীয় উপমহাদেশের একজন সুন্নি ইসলামি পন্ডিত, ভাষ্যকার, আইনবিদ ও সুফি। তিনি "হাকিমুল উম্মত" (জাতির জ্ঞানী নেতা) উপাধিতে ভূষিত হন। তিনি তার ধর্মতাত্ত্বিক অবদান এবং তার সেরা রচনা, তাফসীরে নঈমীর জন্য সুপরিচিত, যা কুরআনের একটি ব্যাপক ব্যাখ্যা।
আহমদ ইয়ার খান নঈমী ১৩১২ হিজরী মোতাবেক ১৮৯৪ সালে ভারতের উত্তর প্রদেশের বদায়ুন জেলার উজাহানি গ্রামে জন্মগ্রহণ করেন। তার পিতার নাম মনোয়ার খাঁন ইবনে মাওলানা মুহাম্মদ ইয়ার খাঁন। তিনি উজাহানি জামে মসজিদের ইমাম ছিলেন।
তিনি ১০ বছর বয়স পর্যন্ত তার পিতার তত্ত্বাবধানে প্রাথমিক শিক্ষা সম্পন্ন করেন। বদায়ুনের মাদ্রাসা শামসুল উলুমে ১৯১৬ থেকে ১৯১৯ সাল পর্যন্ত অধ্যয়ন করেন। এরপরে তিনি যুক্তিবাদী বিজ্ঞান, ইসলামি আইনশাস্ত্র (উসুল আল ফিকহ) ও ধর্মতত্ত্বে (ইলম আল কালাম) অধ্যয়নের জন্য মুরাদাবাদে যান। তিনি সেখানকার ইসলামি পণ্ডিত মাওলানা কাদের বখশ বদায়ুনী থেকে জ্ঞান অর্জন করেন। এই সময় তিনি ইমাম আহমদ রেজা খান বেরলভীর সাথে সাক্ষাত করেন। শামসুল উলুমের পরে, তিনি জামিয়া নাঈমিয়ায় যান, সেখানে তিনি সৈয়দ নঈম উদ্দিন মুরাদাবাদীর অধীনে অধ্যয়ন করেন। তিনি ১৯২৫ সালে দরসে নিজামী সম্পন্ন করেন।
শিক্ষকতার মাধ্যমে নঈমীর কর্মজীবনের সূচনা হয়। গুজরাটের দারুল উলূমে শিক্ষকতার জন্য পাকিস্তানের বিশিষ্ট মুফতি মাওলানা আবুল বারাকাতের কাছ থেকে আমন্ত্রণ পাওয়ার পূর্বে তিনি ভারতের বেশ কয়েকটি ইসলামি প্রতিষ্ঠানে শিক্ষকতা করেছিলেন। পাশ করার ছয় মাস আগে তিনি জামিয়া গাউসিয়া নাঈমিয়ায় শিক্ষকতা, ইসলামিক রায় প্রদান এবং শিক্ষাগত গ্রন্থ রচনায় জড়িত ছিলেন। কথিত আছে, তিনি পাঁচ শতাধিক গ্রন্থ রচনা করেছেন।
তালিকা
তিনি প্রায় পাঁচ শতাধিক গ্রন্থ রচনা করেছেন। নিম্নে তার উল্লেখযোগ্য গ্রন্থের তালিকা:
তিনি ১৩৯১ হিজরীর ৩ রমজান মোতাবেক ১৯৭১ সালের ২৪ অক্টোবর পাকিস্তানের গুজরাতে মৃত্যুবরণ করেন। তার মাজার পাকিস্তানের গুজরাতে অবস্থিত।
রফিকুল ইসলাম সেখ

রফিকুল ইসলাম সেখ একজন বাংলাদেশী তড়িৎ প্রকৌশলী। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির সপ্তম উপাচার্য।
রফিকুল ইসলাম সেখ সিরাজগঞ্জের রায়গঞ্জ পাইলট উচ্চ বিদ্যালয় থেকে ১৯৮৪ সালের মাধ্যমিক এবং সিরাজগঞ্জ সরকারি কলেজ থেকে ১৯৮৬ সালে উচ্চমাধ্যমিক পাস করেন। তিনি তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী (বর্তমানে রুয়েট)-এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগ থেকে ১৯৯০ সালে বিএসসি ইঞ্জিনিয়ারিং এবং ২০০১ সালে এমএস ইঞ্জিনিয়ারিং ডিগ্রি লাভ করেন। তিনি ২০১০ সালে জাপানের কিটামি ইনস্টিটিউট অব টেকনোলজি (কেআইটি) থেকে পিএইচডি ডিগ্রি অর্জন করেন।
রফিকুল ইসলাম ১৯৯৫ সালে বাংলাদেশ ইনস্টিটিউট অব টেকনোলজি (বিআইটি), রাজশাহী-এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগে প্রভাষক হিসেবে যোগদান করেন এবং ১৯৯৯ সালে সহকারী অধ্যাপক হন। বিআইটি, রাজশাহী ২০০৩ সালে রাজশাহী প্রকৌশল ও প্রযুক্তি বিশ্ববিদ্যালয়ে (রুয়েট) উন্নীত হয়। ২০০৬ সালে তিনি রুয়েটের সহযোগী অধ্যাপক এবং ২০১১ সালে অধ্যাপক পদে পদোন্নতি পান।
তিনি রুয়েটের সিন্ডিকেট ও অ্যাকাডেমিক কাউন্সিলের সদস্য, ডিন, গবেষণা ও সম্প্রসারণ দফতরের পরিচালক, ছাত্র হলের প্রভোস্ট, বিভাগীয় প্রধানসহ বিভিন্ন গুরুত্বপূর্ণ পদে দায়িত্ব পালন করেছেন। এছাড়াও একাধিক বিশ্ববিদ্যালয়ে শিক্ষক নিয়োগ এবং শিক্ষা ও প্রশাসনিক বিভিন্ন কমিটিতে কাজ করার অভিজ্ঞতা রয়েছে তার।
রফিকুল ইসলাম সেখ ২০১৮ থেকে ২০২২ সাল পর্যন্ত রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।
রফিকুল ইসলাম দেশীয় ও আন্তর্জাতিক জার্নালে অর্ধশতাধিক গবেষণা নিবন্ধ প্রকাশ ও শতাধিক সম্মেলনে গবেষণা প্রবন্ধ উপস্থাপন করেছেন। পিএইচডি ও স্নাতকোত্তর পর্যায়ের শিক্ষার্থীদের গবেষণা তত্ত্বাবধানের পাশাপাশি তিনি একাধিক গবেষণা জার্নালের রিভিউয়ার হিসেবে দায়িত্ব পালন করেন। দেশে ও বিদেশে বিভিন্ন সম্মেলনে উপস্থাপিত তার একাধিক প্রবন্ধ "বেস্ট পেপার" হিসেবে স্বীকৃত হয়েছে।
রফিকুল ইসলাম সেখ ইঞ্জিনিয়ার্স ইনস্টিটিউশন, বাংলাদেশ-এর ফেলো এবং বিভিন্ন পেশাজীবী সংগঠনের সক্রিয় সদস্য।
সেখ শিক্ষা এবং গবেষণাকর্মের জন্য জাপান স্টুডেন্ট সার্ভিস অর্গানাইজেশন (জেএএসএসও) স্কলারশিপসহ একাধিক ফেলোশিপ ও বৃত্তি লাভ করেছেন।
২০২১ পশ্চিম উত্তর আমেরিকার তাপপ্রবাহ

২০২১ সালের পশ্চিম উত্তর আমেরিকার তাপপ্রবাহ মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম অঞ্চল এবং পশ্চিম কানাডার বেশিরভাগ অঞ্চলে, পশ্চিম নেভাডা, উত্তর ক্যালিফোর্নিয়া, ওরেগন, ওয়াশিংটন এবং আমেরিকা আইডাহোর পাশাপাশি ব্রিটিশ কলম্বিয়ায় ,পরবর্তী পর্যায়ে আলবার্টা, সাসক্যাচুয়ান, ইউকন এবং কানাডার উত্তর-পশ্চিম অঞ্চলে প্রবাহমান। 
তাপপ্রবাহটি ঐ অঞ্চলের তাপমাত্রার অভূতপূর্ব সর্বোচ্চ ঘটনা যা এই অঞ্চলটিকে কেন্দ্র করে অস্বাভাবিক ধরনের শক্তিশালী উচ্চচাপরেখার কারণে উপস্থিত হয়েছে। 
কানাডার জন্য এটি তাদের ইতিহাসের সবচেয়ে বেশি তাপমাত্রা। আমেরিকার বিভিন্ন অঞ্চলের জন্য এটি স্মরণকালের সবচেয়ে বেশি তাপমাত্রা রেকর্ড এবং অনেক জায়গায় কয়েকযুগ ও হাজার বছর পরবর্তী সর্বোচ্চ রেকর্ড।। 
মৃত্যুর সংখ্যা এখনো স্হির নয়।
প্রশান্ত মহাসাগরীয় উত্তর পশ্চিমের নিকটে একটি স্বল্পস্থায়ী যা গ্রীষ্মে সর্বাধিক সক্রিয় থাকে।
এসময় মহাসাগরে অবস্থা সৃষ্টি হয় বা স্বাভাবিক অবস্থা থেকে অতি শীতল বায়ুমণ্ডলে ও জলে পরিণত হয় এবং এর কারণ উষ্ণ জলরাশি প্রশান্ত মহাসাগরের পশ্চিমাংশে থাকায় এমন ঘটনা ঘটে। পৃথিবীরজুড়ে এ লা নিনা অবস্থার প্রভাব রয়েছে।এটি কয়েক বছর অন্তর ঐ অঞ্চল গুলোতে এ অবস্থা তৈরী হয় আর ২০২১ সে বছর যেটিকে লা নিনা বছর বলে ডাকা হচ্ছে। শুরুতে এ অবস্থার জন্য ২৩ জুন চীনে মুষলধারে বৃষ্টিপাতের সূত্রপাত হয়েছিল। এরপরে, উষ্ণতর, আর্দ্র বায়ু অবশেষে প্রস্তর ত্তঘ শুষে নিয়েছিল এবং শীতল জলের উপর দিয়ে পূর্ব দিকে নিয়ে যাওয়া হয়েছিল। প্রস্তর ত্তঘ পৃথিবীর ও কয়েকটি গ্রহের বায়ুমণ্ডলে দ্রুত প্রবাহিত, সংকীর্ণ, বাতাসের স্রোত।
এই বায়ু প্রবাহটি যখন শৈলশ্রেণীর মুখোমুখি হয়েছিল, তখন এটি প্রস্তর ত্তঘ বিসর্পে দক্ষিণে উচ্চ-চাপের অঞ্চলকে সামঞ্জস্য করে জোর প্রসারণকারী প্রভাবে জুনের শেষের দিকে উল্লেখযোগ্যভাবে বিকৃত হওয়া শুরু করে । 
একই সময়ে, আমেরিকান দক্ষিণ-পশ্চিম রাজ্যগুলি দাবদাহ সহ্য করছে, যা দক্ষিণ-পশ্চিম আমেরিকা যুক্তরাষ্ট্রের গড়-তাপমাত্রার চেয়ে বেশি তাপমাত্রায় পৌছে দিয়েছিল; উত্তপ্ত বাতাসটি উত্তরে প্রশান্ত মহাসাগরীয় উত্তর পশ্চিম দিকে চলে গেল। 
এই আবহাওয়া পরিবর্তনের ফলে আবহাওয়ায় খুব শক্তিশালী দেখা দেয়, যা মধ্য এবং উচ্চ স্তরের কেন্দ্রে বেশি স্থিতিশীল হওয়ায় এটি উত্তাপ গম্বুজ (heat dome) হয়ে উঠেছে ।
জলবায়ু পরিবর্তনকে তাপপ্রবাহের অভূতপূর্ব তীব্রতার কারণ।
রিয়ালিটি কিংস

রিয়ালিটি কিংস হলো আরকে নেটমেডিয়ার একটি ব্র্যান্ড, যা ফ্লোরিডার মিয়ামি বিচ থেকে পরিচালিত একটি ইন্টারনেট ভিত্তিক হার্ডকোর পর্নোগ্রাফি প্রস্তুতকারক কোম্পানি।
এপ্রিল ২০১২ -এ অস্ট্রীয় ফেডারাল প্রতিযোগিতা কর্তৃপক্ষের কাছে (ম্যানউইন এর সাথে) একীভূতকরণ সংক্রান্ত বিজ্ঞপ্তি দায়ের করা হয়েছিল ২০১২ এর সেপ্টেম্বরে ম্যানউইন (বর্তমানে মাইন্ডগিক নামে পরিচিত) অধিগ্রহণটি সম্পন্ন করেছিল। রিয়ালিটি কিংস পর্নহাব নেটওয়ার্কের একটি অংশ। 
২০২০ সালের জানুয়ারী পর্যন্ত রিয়ালিটি কিংসের ট্র্যাফিক র‌্যাঙ্কিং ছিল ১১,৪৬০।
মফোস

মফোস একটি কানাডীয় পর্নোগ্রাফি প্রস্তুতকারক কোম্পানি, যা বাস্তবতা পর্নোগ্রাফির উপর দৃষ্টি নিবদ্ধ করে। 
মফোস ওয়েবসাইটটি ২০০৮ সালে মফো তৈরি করেছিলেন লক্ষ্য ছিল ব্র্যাজার্সের ভিডিওগুলির বিপরীতে সহজ কাহিনীসহ ভিডিও তৈরি করা। ভিডিওগুলিতে এমন স্বল্প-পরিচিত পর্নোগ্রাফিক অভিনেতা উপস্থিত থাকবে যারা রিয়ালিটি পর্নোগ্রাফির জন্য বিশেষভাবে রচিত বিভিন্ন ভূমিকা সঠিকভাবে মূর্ত করে তুলতে সক্ষম হবেন। মফোস ওয়েবসাইটটি শেষ পর্যন্ত ২০১০ সালে ম্যানউইন কর্তৃক অধিগ্রহণ করা হয়েছিল। অনলাইন নেটওয়ার্কটির পাঁচটি সিরিজের পাশাপাশি বাইশটি হার্ড পর্নোগ্রাফি ওয়েবসাইট (বা উপ-নেটওয়ার্ক) রয়েছে। অক্টোবর ২০১৬ পর্যন্ত, মফোস ডট কমের বিশ্বব্যাপী ট্র্যাফিক র‌্যাঙ্কিং ছিল ৬,৯৪৬।
মেনিভিডস

ম্যানভিডস হ'ল কানাডীয় প্রাপ্তবয়স্ক বিনোদন ভিডিও হোস্টিং, সরাসরি স্ট্রিমিং এবং ই-কমার্স কোম্পানি, যার সদর দফতর কানাডার কেবেকের মন্ট্রিলে অবস্থিত।
ম্যানভিডসের সিইও ও সহ-প্রতিষ্ঠিতা বেলা ফ্রেঞ্চ কর্তৃক ২০১৪ সালে প্রতিষ্ঠিত হয়েছিল। ফ্রেঞ্চ ২০১৭ সাল পর্যন্ত কোম্পানির প্রধান আর্থিক আধিকারিকের পদেও ছিলেন। ম্যানভিডসে অফিস কানাডার কেবেকের মন্ট্রিয়লে অবস্থিত। ম্যানভিডস অফিসে কোনও প্রাপ্তবয়স্ক সামগ্রী চিত্রিত করা হয় না। 
ম্যানভিডস "এমভি ম্যাগ" নামে একটি প্রাপ্তবয়স্ক ম্যাগাজিন প্রকাশ করে, যাতে পেশাদার আদিরসাত্মক ফটোসেটস, সেলিব্রিটিদের সাথে সাক্ষাৎকার, প্রাপ্তবয়স্ক বিনোদনকারী এবং সামগ্রী-নির্মাতাদের সাক্ষাৎকার এবং কল্প-গল্পগুলি সাজানো থাকে। ম্যাগাজিনটি সাইটের সদস্য এবং সামগ্রী নির্মাতাদের জন্য বিনামূল্যে সরবরাহ করা হয়। ম্যানভিডস ইউটিউব সিরিজে মূলধারার, মূল বিষয়বস্তু থাকে, যা নিরাপদ এবং প্রায়শই হাস্যরসাত্মক হয়।
ক্লিপসফরসেল

ক্লিপসফরসেল (সিফরএস) একটি মার্কিন প্রাপ্তবয়স্ক ভিডিও বিষয়বস্তু বিক্রয় করা ওয়েবসাইট, যা ফেটিশ সামগ্রীর জন্য পরিচিত। এটি ২০০৩ সালে চালু হয়েছিল। ক্লিপসফরসেল প্ল্যাটফর্মে ৭ মিলিয়ন ক্লিপস এবং ১০৫,০০০ স্বতন্ত্র বিষয়বস্তু উত্পাদকসহ এটি ইন্টারনেট জগতের বৃহত্তম ক্লিপ সাইট। মার্কিন যুক্তরাষ্ট্রের ফ্লোরিডা ভিত্তিক এই কোম্পানির বাজার বিশ্বব্যাপী।
ক্লিপসফরসেল এর বাজারের একটি অংশ এমন ভোক্তা যারা "নিয়মিত" লোকেদের যৌন মিলন দেখার ইচ্ছা পোষণ করে। ক্লিপসফরসেলের কিছু মডেল পূর্বে ক্যামগার্ল সাইটে পারফর্ম করেছেন এবং প্রাথমিকভাবে নিজেদের পর্নোগ্রাফার হিসাবে দেখেন নি। তবে ক্লিপসফরসেল তাদের নিজের পর্নোগ্রাফিক ভিডিও বিপণনের মাধ্যমে অতিরিক্ত আয়ের একটি সুযোগ দেয়। 
ফেটিস সম্পর্কিত বিষয় যখন খবরে প্রকাশিত হয়েছিল তখন তথ্যসূত্র হিসাবে মূলধারার বিনোদন ও সঙ্গীত শিল্পে ক্লিপসফরসেল নামটি ব্যবহার করা হয়।
স্ট্রিপচ্যাট

স্ট্রিপচ্যাট একটি আন্তর্জাতিক প্রাপ্তবয়স্ক ওয়েবসাইট এবং সামাজিক যোগাযোগ মাধ্যম, যা বিনামূল্যে সরাসরি-স্ট্রিমিং ওয়েবক্যাম পারফরম্যান্স প্রদর্শন করে, যাতে প্রায়শই নগ্নতা এবং যৌন ক্রিয়াকলাপ সহ প্রচলিত, অপ্রকৃত বাস্তবতা ও মোবাইল সম্প্রচার অন্তর্ভুক্ত। 
সিমিলারওয়েব অনুসারে এই সাইটটির মাসিক গড় দর্শনার্থী রয়েছে ৪০০ মিলিয়ন। সাইটটি প্রথম ২০১৬ সালে চালু হয়েছিল, এবং তারপর থেকে এটি এক্সবিআইজেড ইউরোপা অ্যাওয়ার্ডসে "ক্যাম সাইট অফ দ্য ইয়ার" এবং "ক্যাম কোম্পানী অফ দ্য ইয়ার" সহ অসংখ্য পুরস্কার জিতেছে। 
কোম্পানিটি বিতর্কিত প্রচারণা এবং প্রস্তাবের কারণে মূলধারার দৃষ্টি আকর্ষণ করেছে, যেমন নিউ অরলিন্স সুপারডোমের নতুন নামকরণের জন্য ১৫ মিলিয়ন পুরস্কার ঘোষণা এবং টম ক্রুজের গলাবাজির পর -এর ক্রু সদস্যদের চাকরী প্রদান।
হামিদ সাঈদ কাজমী

হামিদ সাঈদ কাজমী ( ) ১৯৫৭ সালের ৩ অক্টোবর পাকিস্তানের মুলতানে জন্মগ্রহণ করেন, তিনি পাকিস্তান পিপলস পার্টির বিশিষ্ট নেতা। তিনি তালেবানের সোচ্চার সমালোচক। ২০০৯ সালে তিনি তার জীবনে সন্ত্রাসী হামলায় বেঁচে গিয়েছিলেন। তিনি প্রধানমন্ত্রী সৈয়দ ইউসুফ রাজা গিলানির মন্ত্রিসভায় ফেডারেল ধর্ম বিষয়ক মন্ত্রীর দায়িত্ব পালন করেছেন। তিনি বেরলভী সুন্নি ইসলামের বিশ্বাসকে অনুসরণ করেন। 
কাজমী একটি সম্ভ্রান্ত ধর্মীয় পরিবারে জন্মগ্রহণ করেন; তাঁর পিতা আহমদ সাঈদ কাজেমীএকজন বিশিষ্ট সূফী ও ইসলামী পণ্ডিত ছিলেন। তিনি এগারো ভাইবোনের মধ্যে একজন। কাজমী বিবাহিত এবং তার দুটি কন্যা ও দুই পুত্র রয়েছে। তার পিতা সৈয়দ আহমদ সাঈদ কাজেমী ভারতের আমরোহার অধিবাসী সৈয়দ মুহাম্মদ মোক্তার আহমদ শাহ কাজমীর পুত্র। তারা ১৯৩৫ সালে মুলতানে পাড়ি জমান। এই পরিবার ৩৫ ক্রমের মধ্য দিয়ে ইমাম মুসা কাজিমের সাথে সম্পর্কিত। এ কারণেই তাকে কাজমী বলা হয়। তার বোনের মাধ্যমে তিনি পাকিস্তানের চিশতী সিলসিলার পূর্বপুরুষদের সাথে সম্পর্কিত।
১৯৮৫ সালে বাহাউদ্দিন জাকারিয়া বিশ্ববিদ্যালয় থেকে তিনি স্বর্ণপদক নিয়ে উর্দুতে স্নাতকোত্তর ডিগ্রি অর্জন করেন। তিনি পিএমএল'র মখদুম সৈয়দ আহমদ আলম আনোয়ারকে পরাজিত করে এনএ-১৯২ থেকে পিপিপিপি'র টিকিটে এমএনএ নির্বাচিত হন।
২০০৯ সালের ২ সেপ্টেম্বর, তিনি ধর্মীয় বিষয়ক ফেডারেল মন্ত্রী থাকাকালীন সন্দেহভাজন তালেবান বন্দুকধারীদের একটি হত্যা থেকে বেঁচে যান। অফিস থেকে বেরোনোর সময় মোটরসাইকেল আরোহী বন্দুকধারীরা তাকে গুলি করে। এই হামলায় তার চালক ও প্রহরী নিহত হন।
গার্লসডুপর্ন

গার্লসডুপর্ন ছিল একটি পর্নোগ্রাফি ওয়েবসাইট, যা ২০০৯ থেকে ২০২০ সাল পর্যন্ত সক্রিয় ছিল। নভেম্বর ২০১৯ সালে ছয়জনকে জড়িয়ে জোর জবরদস্তি ও জালিয়াতি করে যৌন পাচারের অভিযোগ আনা হয়েছিল। ডিসেম্বর ২০১৯, আরও দু'জনের বিরুদ্ধে যৌন পাচার আইন প্রয়োগে বাধা দেওয়ার অভিযোগ আনা হয়েছিল। <ref name="CourthouseNews12/17/19"></ref> ওয়েবসাইটটি ২০২০ সালের জানুয়ারিতে ইন্টানেট থেকে সরানো হয়েছিল। মার্কিন যুক্তরাষ্ট্রের বিচার বিভাগের মতে, ওয়েবসাইটটি এবং এর ভগিনী ওয়েবসাইট গার্লসডুটয়েস ১৭ মিলিয়ন ডলারেরও বেশি রাজস্ব দিয়েছিল। ভিডিও গার্লসডুপর্ন ডট কম সহ পর্নোগ্রাফি ওয়েবসাইট যেমন পর্নহাবে দেখানো হয়েছে, যেখানে চ্যানেলটি শীর্ষ ২০ সর্বাধিক দেখা চ্যানেলে পৌঁছেছিল, যার প্রায় ৬৮০ মিলিয়ন ভিউ ছিল। 
গার্লসডুপর্ন ছিল মাইকেল প্রেটের (জন্ম: ১৯৮২, নিউজিল্যান্ড) মালিকানাধীন একটি পর্নোগ্রাফি ওয়েবসাইট, যিনি ক্যামেরাম্যান এবং সম্পাদক হিসাবেও কাজ করেছেন। ম্যাথু ওল্ফ (জন্ম: ১৯৮২ বা ১৯৮৩, নিউজিল্যান্ড) সহ-মালিক এবং ক্যামেরাম্যান হিসাবে কাজ করেছেন। তিনি প্র্যাটের ছেলেবেলার বন্ধুও। ডগ উইডারহোল্ড এবং রুবেন আন্দ্রে গার্সিয়া (জন্ম: ১৯৮৬ বা ১৯৮৭) এই সংস্থার প্রধান পুরুষ পর্নোগ্রাফি অভিনেতা ছিলেন। আইনজীবী অ্যারন সাদোক ২০১২ সালে এই কোম্পানির হয়ে কাজ শুরু করেছিলেন, যখন ক্যামেরাম্যান থিওডোর "টেডি" গাই ২০১৫ থেকে ২০১৭ সালের মধ্যে প্রায় ১২০ টি ভিডিও চিত্রিত করেছেন। প্র্যাট ২০০৭ সালে গার্লসডুপর্নের পরিকল্পনা ও শুটিং শুরু করেছিলেন। ওয়েবসাইটটি ২০০৯ সালে চালু করা হয়েছিল।
সরকারি মোহাম্মদপুর মডেল স্কুল অ্যান্ড কলেজ

সরকারি মোহাম্মদপুর মডেল স্কুল অ্যান্ড কলেজ বাংলাদেশের ঢাকাতে অবস্থিত একটি সরকারি উচ্চমাধ্যমিক বিদ্যালয় (তৃতীয় থেকে দ্বাদশ শ্রেণি পর্যন্ত)। এটি একটি সহশিক্ষা প্রতিষ্ঠান। এর শিক্ষার্থী ধারণক্ষমতা ৩,৯৬০ জন এবং এখানে বর্তমানে ৩,৫০০ এর অধিক শিক্ষার্থী অধ্যয়ন করছে।
সরকারি মোহাম্মদপুর মডেল স্কুল অ্যান্ড কলেজ শের-ই-বাংলা কৃষি বিশ্ববিদ্যালয়ের পশ্চিমে এবং মিরপুর রোডের সোহরাওয়ার্দী মেডিকেল কলেজ হাসপাতালের কলেজ গেইট বাস স্ট্যান্ডের কাছে গজনবী রোডে অবস্থিত একটি সহ-শিক্ষামূলক বাংলাদেশী শিক্ষাপ্রতিষ্ঠান (তৃতীয়-দ্বাদশ শ্রেণি পর্যন্ত)। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের ২০০৪ সালে এই প্রতিষ্ঠানটি প্রতিষ্ঠা করেছিল। এর দুটি ভবন রয়েছে যার প্রতিটিতে ছয় তলা এবং আরও দুটি প্রশস্ত ভবন রয়েছে যার প্রতিটিতে সাত তলা রয়েছে। এটিতে একটি কম্পিউটার ল্যাব, বিজ্ঞান অনুষদের জন্য বিভিন্ন স্বতন্ত্র গবেষণাগার রয়েছে। এটিতে ছেলে এবং মেয়েদের জন্য দুটি পৃথক এবং প্রশস্ত মাঠ রয়েছে। এখানে শিক্ষা মন্ত্রণালয়ের সরাসরি নিয়োগপ্রাপ্ত প্রভাষকরা শিক্ষার্থীদের অত্যন্ত স্নেহ ও যত্নের সাথে শিক্ষা দেন। এই প্রতিষ্ঠানের মাননীয় অধ্যক্ষ লেঃ কর্নেল কামাল আকবর, এএফডব্লিউসি, পিএসসি, ইনফ, বাংলাদেশ সেনাবাহিনীর একজন মেধাবী সেনা কর্মকর্তা। বার্ষিক ক্রীড়া, বার্ষিক সাংস্কৃতিক অনুষ্ঠান, বহির্মুখী বক্তৃতা প্রতিযোগিতা, বিতর্ক, স্কাউটিং, বিএনসিসি ইত্যাদি সহ সহ-পাঠ্যক্রমিক কর্মকাণ্ডগুলো দুর্দান্ত আড়ম্বরপূর্ণ অনুষ্ঠানের সাথে পালন করা হয়। বিদ্যালয়টি স্বাধীনতা দিবস, বিজয় দিবস উদ্‌যাপন করে এবং পহেলা বৈশাখ উপভোগ করে। কলেজ প্রাঙ্গণে বৈশাখী মেলাও অনুষ্ঠিত হয়।
প্রতিষ্ঠানটি ছেলে ও মেয়ে উভয়ের জন্য প্রাথমিক, মাধ্যমিক এবং উচ্চ মাধ্যমিক শিক্ষা দেয়॥একটি প্রবেশিকা পরীক্ষা এবং মৌখিক পরীক্ষার উপর ভিত্তি করে ভর্তি নেয়া হয়। সাধারণত শিক্ষার্থীরা তৃতীয়, ষষ্ঠ, নবম বা একাদশ শ্রেণিতে প্রতিষ্ঠানে ভর্তি হতে পারে।
এখানে সাততলা বিশিষ্ট ভবন, একটি গ্রন্থাগার, বিজ্ঞান ল্যাব ও একটি কম্পিউটার ল্যাব এবং ছেলে ও মেয়েদের জন্য আলাদা খেলার মাঠ রয়েছে। ক্যাম্পাসটি সিসিটিভি-সুরক্ষিত; এখানে রাজনীতি এবং ধূমপান নিষিদ্ধ।
সরকারি মোহাম্মদপুর মডেল স্কুল অ্যান্ড কলেজে বার্ষিক ক্রীড়া ও সাংস্কৃতিক অনুষ্ঠান এবং একটি বহির্মুখী ভাষণ প্রতিযোগিতা রয়েছে। অনেকগুলো সক্রিয় ক্লাবে আছে এই প্রতিষ্ঠানে। ক্লাবগুলির মধ্যে সবচেয়ে উল্লেখযোগ্য হলো GMMSC Career & Soft Skills Development Club যা কলেজ পর্যায়ে এই কলেজেই প্রথম চালু হয়। মডারেটর জহিরুল ইসলাম স্যারের নেতৃত্বে এইচইসসি ২২ ব্যাচ হতে প্রেসিডেন্ট মোহাম্মদ মাশরুফ, ভাইস প্রেসিডেন্ট মোহাম্মদ সাখাওয়াত কামাল ও জেনারেল সেক্রেটারি তাহরিম জিম এবং একদল এক্সিকিউটিভ পায়োনার টিম নিয়ে এর অগ্রযাত্রা শুরু হয়। এছাড়া রয়েছে বিজ্ঞান, বিতর্ক, ভাষা, স্কাউটিং এবং বিএনসিসি অন্তর্ভুক্ত রয়েছে।
পর্নএমডি

পর্নএমডি হ'ল পর্নহাব নেটওয়ার্কের একটি ওয়েব অনুসন্ধান ইঞ্জিন যা মাইন্ডগিকের মালিকানাধীন ওয়েব ২.০ পর্নোগ্রাফিক ভিডিও শেয়ারিং ওয়েবসাইটগুলির একটি গ্রুপ। সাইটগুলি বিজ্ঞাপন সমর্থিত, যা ব্যবহারকারীদের বিনা বাধায় প্রবেশের অনুমতি দেয়। পর্নহাব নেটওয়ার্ক এই ওয়েবসাইটগুলিকে একে অপরের সাথে সংযোগ করেছে। পর্নএমডি কোনও ভিডিও নিজেই হোস্ট করে না। পরিবর্তে, অনুসন্ধানের ফলাফল হিসাবে ভিডিও হোস্টিং ওয়েবসাইটের সরাসরি সংযোগ (লিঙ্ক) এই ওয়েবসাইট তৈরি করে। 
মার্চ ২০১৩ সালে পর্নএমডি একটি মিথস্ক্রিয় মানচিত্র চালু করেছে যা ব্যবহারকারীদের নির্বাচিত কোনও দেশের জন্য পর্নএমডি-তে শীর্ষ ১০ অনুসন্ধানগুলি দেখতে দেয়, এবং ফেব্রুয়ারি ২০১৪-তে তারা একটি লাইভ ফিড চালু করেছে যা ব্যবহারকারীদের প্রকৃত সময়ে অনুসন্ধানের শব্দগুলি দেখায়।
আরিফুল হক (অভিনেতা)

আরিফুল হক (জন্ম: ১২ অক্টোবর ১৯৩৪) বাংলাদেশী অভিনেতা ও লেখক। তিনি প্রথম চলচ্চিত্র অভিনয় করেন ১৯৬৩ সালে উত্তরায়ণ (চলচ্চিত্র) যেটি পরিচালনা করেন বিভূত লাহা। এর পর তিনি বাংলাদেশে এসে একাধিক চলচ্চিত্রে অভিনয় করেন। তার লেখা একাধিক বইও রয়েছে এর মধ্যে উলেখ্যযোগ্য হায়দারাবাদ ট্রাজেডি ও আজকের বাংলাদেশ। 
আরিফুল হকের জন্ম ১৯৩৪ সালের ১২ই অক্টোবর ভারতের হাওড়া জেলার বাগনান অঞ্চলের মহাদেবপুর গ্রামে মাতুলালয়ে। ব্যারাকপুর সরকারি উচ্চ মাধ্যমিক বিদ্যালয় ও উলুবেড়িয়া কলেজ এবং যাদবপুর বিশ্ববিদ্যালয় শিক্ষালাভ করেন।
সাত বছর বয়সে নাট্যশিল্পে হাতে খড়ি। বাংলা নাটা জগতের প্রবাদপুরুষ নামে পরিচিত শিশির কুমার ভাদুড়ী সহ বহু জনের সন্নিধ্যে নাট্যচর্চা করেছেন। ভারতীয় গণনাট্য সংঘের (IPTA) সক্রিয় সদস্য ছিলেন। তাঁর অভিনীত "উত্তরায়ণ" নামে প্রথম চলচ্চিত্র মুক্তি পায় কলকাতায় ১৯৫২ সালে। এ পর্যন্ত তাঁর অভিনীত প্রায় দুশ' চলচ্চিত্র মুক্তি পেয়েছে। এগুলোর মধ্যে অনেকগুলি জাতীয় পুরস্কার পেয়েছে।তিনি চলচ্চিত্র, টেলিভিশন, রেডিওসহ সকল মাধ্যমেই তাঁর অভিনয় করেছেন। তিনি একজন জনপ্রিয় প্রাবন্ধিক ও কলামিস্ট। দৈনিক ইনকিলাব, দৈনিক সংগ্রাম, দৈনিক দিনকাল, দৈনিক ইত্তেফাক, সাপ্তাহিক রোববার, বিক্রম , পালাবদল ও প্রেক্ষণ সহ জাতীয়তাবাদী ও ইসলামী সংস্কৃতি বিষয়ক চিন্তাশীল ও জাগরণমূলক প্রবন্ধ লিখে থাকেন। ১৯৮১তে বাংলাদেশ থেকে সর্বপ্রথম যে নাট্যদলটি দক্ষিণ কোরিয়ায় অনুষ্ঠিত বিশ্বনাট্যোৎসবে যোগদান করেছিল, তিনি তার অন্যতম সদস্য ছিলেন।
আরিফুল হকের অভিনীত সাম্প্রতিক ছবিগুলো হচ্ছে একে এম ফিরোজ বাবুর পরিচালিত ‘প্রেম বিষাদ’, এফ আই মানিকের পরিচালিত ‘চিরদিনই তুমি আমার’ এবং খালিদ মাহমুদ মিঠুর পরিচালিত ‘গহীনে শব্দ’।
বাংলাদেশ জাতীয় ভূগোল সমিতি

বাংলাদেশ জাতীয় ভূগোল সমিতি বাংলাদেশের পেশাদার ভূগোলবিদদের একটি জাতীয় সংস্থা।
১৯৭৩ সালে ঢাকায় বাংলাদেশের ভূগোলবিদরা বাংলাদেশ জাতীয় ভূগোল সমিতি প্রতিষ্ঠা করেন। এটি ‘জার্নাল অব বাংলাদেশ জিওগ্রাফিকাল এসোসিয়েশন’ নামে একটি একাডেমিক গবেষণাপত্র প্রকাশ করে। সমিতিটি একটি বিশেষায়িত ভূগোল গ্রন্থাগার পরিচালনা করে। সদস্যদের চাঁদা এবং গবেষণাপত্র বিক্রয়ের মাধ্যমেই সমিতিটি পরিচালিত হয়। বর্তমানে এর ৬০০ এর বেশি সদস্য রয়েছে।
বাংলাদেশ অ্যাস্ট্রোনমিক্যাল এসোসিয়েশন

বাংলাদেশ অ্যাস্ট্রোনমিক্যাল এসোসিয়েশন বাংলাদেশের জ্যোতির্বিজ্ঞানীদের একটি জাতীয় সংস্থা।
বাংলাদেশ অ্যাস্ট্রোনমিক্যাল এসোসিয়েশন ১৯৮৮ সালের ৫ মে ঢাকায় বাংলাদেশের জ্যোতির্বিজ্ঞানীরা প্রতিষ্ঠা করেন। এটি দ্বিবার্ষিকভাবে "ঢাকা মহাকাশ উৎসব" অনুষ্ঠানের আয়োজন করে। সমিতিটি একটি একাডেমিক জার্নাল এবং একটি দ্বি-মাসিক ম্যাগাজিন প্রকাশ করে; যা যথাক্রমে বাংলাদেশ জার্নাল অফ অ্যাস্ট্রোনমিক্যাল রিসার্চ এবং মহাকাশ বার্টা। সমিতিটি মেঘনাদ সাহা বৈজ্ঞানিক তথ্য কেন্দ্র এবং গ্রন্থাগার পরিচালনা করে। এর সদস্য ৫০০ জনেরও বেশি। ১৯৯০ সালে সমিতি টি বাংলাদেশে জ্যোতির্বিজ্ঞান গবেষণাকে স্বীকৃতি দেওয়ার জন্য 'ব্রুনো পুরস্কার' শুরু করে।
এসোসিয়েশনটি বাংলাদেশে জ্যোতির্বিদ্যার কর্মশালার করে। ২০০৭ সালে, সমিতিটি সিঙ্গাপুরে জ্যোতির্বিজ্ঞান এবং অ্যাস্ট্রো-ফিজিক্স সম্পর্কিত প্রথম আন্তর্জাতিক অলিম্পিয়াডে একটি দলকে বাংলাদেশের প্রতিনিধিত্ব করার জন্য পাঠিয়েছিল।
২০০৯ সালে বাংলাদেশ অ্যাস্ট্রোনমিক্যাল এসোসিয়েশন ঢাকায় ৫ম অ্যাস্ট্রো-অলিম্পিয়াডের আয়োজন করে। সংস্থাটি জ্যোতির্বিদ্যার বেশ কয়েকটি বই প্রকাশ করেছে। রাশিয়ার বিজ্ঞান ও সংস্কৃতি কেন্দ্রের সহযোগিতায় এই সংস্থাটি কন্‌স্তান্তিন ৎসিওলকোভ্‌স্কির জন্মদিন পালন করেছে। সমিতি প্রতি শুক্রবার ফ্রি স্টার গাজিং ইভেন্টের আয়োজন করে। ২০১৪ সালে নারায়ণগঞ্জে নবম অ্যাস্ট্রো-অলিম্পিয়াড অনুষ্ঠিত হয়েছিল। বিজয়ীদের বাংলাদেশ উপস্থাপনের জন্য অ্যাস্ট্রোনমি অ্যান্ড অ্যাস্ট্রোফিজিক্স সম্পর্কিত আন্তর্জাতিক অলিম্পিয়াড এবং আন্তর্জাতিক জ্যোতির্বিজ্ঞান অলিম্পিয়াডে পাঠানো হয়েছিল।
রাষ্ট্রপ্রধান

রাষ্ট্রপ্রধান হলেন একজন সুপরিচিত ব্যক্তি যিনি সরকারীভাবে রাষ্ট্রকে ঐক্য ও বৈধতায় সংগঠিত করেন। রাষ্ট্রে সরকারের ধরন এবং ক্ষমতা পৃথকীকরণের উপর নির্ভর করে রাষ্ট্রপ্রধান একজন আনুষ্ঠানিক ব্যক্তিত্ব (যেমন যুক্তরাজ্যের রাজতন্ত্র) বা একযোগে সরকারপ্রধান এবং অন্য ক্ষমতার (যেমন মার্কিন যুক্তরাষ্ট্রের রাষ্ট্রপতি, যিনি মার্কিন সশস্ত্র বাহিনীর সর্বাধিনায়কও) অধিকারী হতে পারে।
যুক্তরাজ্য বা ভারতের মতো সংসদীয় ব্যবস্থায় রাষ্ট্রপ্রধানের সাধারণত বেশিরভাগই আনুষ্ঠানিক ক্ষমতা থাকে এবং সরকার প্রধান আলাদা থাকে। তবে দক্ষিণ আফ্রিকার মতো কিছু সংসদীয় ব্যবস্থায় একজন নির্বাহী রাষ্ট্রপতি রয়েছেন যা রাষ্ট্রপ্রধান এবং সরকার প্রধান উভয়ের ভূমিকাই পালন করেন। তেমনি কিছু সংসদীয় ব্যবস্থায় রাষ্ট্রপ্রধান সরকার প্রধান না হয়েও উল্লেখযোগ্য ক্ষমতার অধিকারী হন, যেমন মরক্কো। বিপরীতে, ফ্রান্সের মতো আধা-রাষ্ট্রপতি ব্যবস্থায় রাষ্ট্রপ্রধান ও সরকার প্রধান উভয়েই রাষ্ট্রের প্রধান নেতা হিসাবে রয়েছেন (তারা মূলত দেশটির নেতৃত্বকে নিজেদের মধ্যে ভাগ করে নেন)। অন্যদিকে রাষ্ট্রপতি শাসিত শাসনব্যবস্থায় রাষ্ট্রপ্রধানই হলেন সরকার প্রধান।
প্রাক্তন ফরাসী রাষ্ট্রপতি শার্ল দ্য গোল ফ্রান্সের বর্তমান সংবিধান বিকাশের সময় (১৯৫৮) বলেছিলেন যে রাষ্ট্রপ্রধানে জাতির চেতনায় মূর্ত থাকা উচিত।
সাঁইবাড়ি হত্যাকাণ্ড

সাঁইবাড়ি হত্যাকাণ্ড ছিলো বর্ধমানে ঘটে যাওয়া একটি অন্যতম রাজনৈতিক দৃষ্টান্তমূলক ঘটনা। বিরোধী-দল কে মদ, মাংস, মহিলা সাপ্লাই এর সমর্থনের দায়ে ১৯৭০ সালে সাঁইপরিবারের ৩ ভাই ও তাদের গৃহশিক্ষককে এলাকাবাসীদের হাতে নিজগৃহে গণপিটুনির শিকার হতে হয়,বলে অভিযোগ করা হয়।
৫৫ বছর আগে ঘটা সাঁইবাড়ি উনমত্ত উচ্ছেদ অভিযান-কে আজো ইতিহাসে পশ্চিমবঙ্গের রাজনৈতিক বিজয় প্রতীক হিসেবে দেখা হয়। ভারতীয় জাতীয় কংগ্রেস পার্টির দৃঢ় সমর্থক হিসেবে সাঁইপরিবারের ৩ ভাইয়েরা সুপরিচিত ছিলো। তাদের পক্ষ থেকে অভিযোগ করা হয়, ৭০ এর দশকে সিপিআই(এম)-এর পক্ষ থেকে এই পরিবারের সদস্যদের প্রকাশ্যে গুন্ডামি, শ্লীলতাহানী, মদ মাংস খেয়ে অসভ্যতামির বিরোধীতা করা হয় । এই পরিবারের সদস্যরা তা মানতে না চেয়ে বাইরে থেকে মহিলাদের এনে এলাকায় র‍্যাকেট চালায়। এবং সাধারণ মানুষ প্রতিবাদ করলে গায়ে গরম জল ঠেলে দেয়। সাধারণ মানুষের গণপিটুনি তে প্রান যায় এই পরিবারের সদস্যদের।
সাঁইবাড়ি হত্যাকাণ্ড পশ্চিমবঙ্গের রাজনৈতিক ইতিহাসে অন্যতম একটি ক্ষত-স্বরূপ। আজও পশ্চিমবঙ্গের বামপন্থীদের কাছে এটি বিব্রতকর একটি ঘটনা। এই ঘটনার পর তৎকালীন প্রধানমন্ত্রী শ্রীমতি ইন্দিরা গান্ধী শোকাহতদের স্বান্তনা জানাতে বর্ধমানে ছুটে যান।
এই ঘটনার পর থেকে সাঁই-ভাইদের মা মৃগনয়না দেবী মানসিক ভারসাম্য হারিয়ে ফেলেন, যা থেকে মৃত্যুর আগেও তিনি সেড়ে উঠতে পারেন নি। সাঁই-ভাইদের মৃত্যুর এক দশক পর তাদের মা পরলোক গমন করেন। যেসব কমিউনিস্ট-ক্যাডার-রা এই হত্যাকাণ্ডের সাথে সরাসরি জড়িত ছিলো বলে অভিযোগ করা হয়, তাদের অনেকেই বামফ্রন্ট সরকারের আমলে মন্ত্রী হয়েছেন কিংবা পার্টির উঁচু পদে আসীন হয়েছিলেন। জড়িতদের কাউকেই আইনের আওতায় যায় নি।
নোয়া নির্মল টম

নোয়া নির্মল টম (জন্ম: ১৩ই নভেম্বর ১৯৯৪) একজন ভারতীয় ক্রীড়াবিদ । তিনি ২০১৯ বিশ্ব অ্যাথলেটিক্স চ্যাম্পিয়নশিপে মিশ্র ৪ × ৪০০ মিটার রিলে বিভাগে অংশ নিয়েছিলেন। । ভারতীয় পুরুষ রিলে দলের প্রতিযোগীরূপে তিনি টোকিওতে আয়োজিত ২০২০ গ্রীষ্মকালীন অলিম্পিকে অংশগ্রহণ করার সুযোগ পেয়েছেন।
রফিকুর রশীদ

রফিকুর রশীদ (জন্ম: ২৭ সেপ্টেম্বর ১৯৫৭) একজন বাংলাদেশী ঔপন্যাসিক ও ছোট গল্পকার। তিনি বাংলা ভাষার অন্যতম কথাসাহিত্যক হিসেবে পরিচিত। তিনি অগ্রণী ব্যাংক শিশু একাডেমী শিশুসাহিত্য পুরস্কার, আলাওল সাহিত্য পুরস্কার, বাংলা একাডেমী সাহিত্য পুরস্কার সহ নানা পুরস্কার পেয়েছেন।
রফিকুর রশীদ ২৭ সেপ্টেম্বর ১৯৫৭ মেহেরপুর জেলায় জন্মগ্রহণ করেন। তার পিতার নাম গোলাম রসুল এবং মায়ের নাম রওশন আরা বেগম। তিনি গাংনী হাই স্কুল থেকে এসএসসি (১৯৭৩), মেহেরপুর সরকারি কলেজ থেকে এইচএসসি (১৯৭৫) এবং রাজশাহী বিশ্ববিদ্যালয় থেকে বাংলায় স্নাতক (১৯৭৯) ও স্নাতকোত্তর (১৯৮০) ডিগ্রী লাভ করেন।
রাজশাহী বিশ্ববিদ্যালয় থেকে শিক্ষাজীবন সমাপ্তির পর ১৯৮৩ সালে সিলেটের এক চা বাগানের সরকারী ব্যবস্থাপক হিসেবে শুরু হয় তার কর্মজীবন। এরপরে মেহেরপুর জেলার গাংনী সরকারি কলেজে শিক্ষক হিসাবে যোগদান করেন, এখানে থেকেই অবসর গ্রহণ করেন। এরপর থেকে তিনি তিন যুগেরও অধিক সময় ধরে সাহিত্যচর্চা করেছেন। বাংলাদেশের উল্লেখযোগ্য বিভিন্ন পত্রিকা ও ম্যাগাজিনে তিনি বহু নানামাত্রিক গল্প, উপন্যাস ও কবিতা লিখেছেন। তাঁর গল্পে এ দেশের গ্রামজীবনের চিত্র ভিন্নমাত্রায় উপস্থাপিত হয়েছে যা তাঁকে গল্পকার হিসেবে বিশিষ্টতা এনে দিয়েছে। তিনি মুক্তিযুদ্ধ বিষয়ক গল্প ও উপন্যাস লিখেও জনপ্রিয়তা পেয়েছেন।
তার প্রকাশিত গ্রন্থের সংখ্যা ১০০ এরও অধিক। এ ছাড়াও বিভিন্ন জাতীয় দৈনিকের সাহিত্য পাতায় গল্প এবং ঈদ সংখ্যায় গল্প, উপন্যাস প্রকাশসহ বিভিন্ন লিটল ম্যাগে গল্প প্রকাশিত হয়।
তিনি সাহিত্য চর্চারজন্য বহু পুরস্কার ও সম্মাননা পেয়েছেন:
৭৫ নং ওয়ার্ড, কলকাতা পৌরসংস্থা

ওয়ার্ড নং ৭৫, কলকাতা পৌরসংস্থার বরো নং ৯-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর দক্ষিণ কলকাতার হেস্টিংস এবং ওয়াটগঞ্জ অঞ্চল নিয়ে গঠিত।
৭৫ নং ওয়ার্ডটির সীমানাঃ উত্তর দিকে স্লাইড রো এবং মুন্সী প্রেমচাঁদ সরণি; পূর্বে খিদীরপুর রোড; দক্ষিণে কবিথির্থ সরণি; এবং পশ্চিমে পোর্ট ট্রাস্ট রেলওয়ে এবং গার্ডেন রিচ রোড। 
ওয়ার্ডটি কলকাতা পুলিশের ওয়াটগঞ্জ, হেস্টিংস এবং দক্ষিণ বন্দর থানার আওতায়। 
টালিগঞ্জ মহিলা থানার অধীনে দক্ষিণ বিভাগের সমস্ত থানা, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা। 
ওয়াটগঞ্জ মহিলা থানা, ১৬, ওয়াটগঞ্জ স্ট্রিট, কলকাতা-৭০০০২৩ এ অবস্থিত, বন্দর বিভাগের এর অধিক্ষেত্রে অধীনে সমস্ত পুলিশ থানার এখটিয়ার আছে, অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ। 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর একটি অংশ।
জুয়ান পাবলো কামাচো

জুয়ান পাবলো কামাচো মার্টিনো (জন্ম: ২১ নভেম্বর ১৯৮৪) অ্যান্টার্কটিক অঞ্চলে জন্মগ্রহণকারী প্রথম চিলিয়ান এবং ৬০তম সমাক্ষরেখার দক্ষিণে জন্ম নেওয়া নবম ব্যক্তি। তিনি কিং জর্জ দ্বীপের প্রেসিডেন্ট এদুয়ার্দো ফ্রেই মন্টালভা বেসের ভিলা লাস এস্ট্রেলাসে জন্মগ্রহণ করেছিলেন।
অ্যান্টার্কটিকার উপর চিলির দাবি জোরদার করার জন্য তাঁর বাবা ও মাকে সেখানে গর্ভধারণ এবং একটি সন্তান জন্ম দেওয়ার জন্য পাঠানো হয়েছিল।
হরিনাভি

হরিনাভি একটি প্রাচীন ও বিখ্যাত গ্রাম। এই গ্রামটি দক্ষিণ চব্বিশ পরগনা জেলার বারুইপুর মহকুমার অন্তর্ভুক্ত ও সোনারপুর ব্লকের অন্তর্গত।
বারুইপুর মহকুমা একটি গ্রামীণ মহকুমা যা মাঝারি স্তরের নগরায়ণের সহ। জনসংখ্যার ৩১.০৫% শহরাঞ্চলে এবং। ৬৮.৯৫% গ্রামীণ অঞ্চলে বাস করে। মহকুমার উত্তরের অংশে (মানচিত্রের পাশাপাশি প্রদর্শিত) ১০ টি শুমারি শহর রয়েছে । পুরো জেলাটি গঙ্গা ডেল্টায় অবস্থিত এবং মহকুমার উত্তর অংশটি কলকাতার মহানগরীর সীমানা সমতল সমতল। 
হরিণাভি অবস্থিত । এর গড় উচ্চতা হল ।
হরিনাভি প্রবেশের ক্ষেত্রে রাজ্য সড়ক নেতাজী সুভাষচন্দ্র বোস রোড। 
হরিনাভির নিকটস্থ রেলস্টেশন সুভাষগ্রাম।
হরিনাভিতে বালক ও বালিকাদের জন্য দুটি প্রধান সরকারি উচ্চমাধ্যমিক বিদ্যালয় অবস্থিত। এগুলি হল -
১৮৬৬ সালে প্রতিষ্ঠিত হরিনাভি দ্বারকানাথ বিদ্যাভূষণ এ্যাঙ্গলো-সংস্কৃত উচ্চ বিদ্যালয় (সংক্ষেপে হরিনাভি ডি.ভি.এ.এস হাই স্কুল) ও ১৯২৬ সালে প্রতিষ্ঠিত হরিনাভি সুভাষিণী বালিকা শিক্ষালয়। দুটি বিদ্যালয়েই দূরদূরান্ত থেকে ছাত্রছাত্রীরা পড়াশোনা করতে আসে।
সোনারপুর স্টেট জেনারেল হাসপাতাল, 125 শয্যা, সঙ্গে রাজপুর সোনারপুর, প্রধান সরকারি মেডিকেল সুবিধা সোনারপুর সিডি ব্লক ।
ভোপাল মেট্রো

ভোপাল মেট্রো মধ্যপ্রদেশ রাজ্যের রাজধানী ভোপাল শহরে নির্মাণাধীন যাত্রী পরিষেবা প্রদানকারী দ্রুতগামী পরিবহন ব্যবস্থা। ২০২০ সালের অগাস্ট মাসের তথ্য অনুসারে, ভোপাল মেট্রোর একটি মাত্র নির্মাণাধীন যাত্রাপথ রয়েছে, যেটি হল এইমস থেকে সুভাষ নগর পর্যন্ত দীর্ঘ মেট্রো লাইন। এই ব্যবস্থায় ৬.২২ কিলোমিটার পথে ব্রডগেজ এবং আদর্শ-গেজ (৪ ফুট ৮/ ইঞ্চি) বিস্তারযুক্ত ৮ টি মেট্রো স্টেশন বিদ্যমান, যার প্রতিটি উত্তোলিত। এছাড়া আরো দুটি রেলপথের সমন্বয়ে মোট রেলপথ অনুমোদন লাভ করেছে৷
এই রেল ব্যবস্থাটি মধ্যপ্রদেশ মেট্রো রেল কর্পোরেশনের মালিকানাধীন এবং সংখ্যাটি রেল ব্যবস্থাটির পরিচালনার কার্যক্রমে যুক্ত রয়েছে৷ অনুমান করা হচ্ছে, যে এটি পুরোপুরিভাবে চালু হওয়ার পরে প্রতিদিন ২,২০,০০০ জন যাত্রী পরিবহন করবে।
শাং-চি অ্যান্ড দ্য লেজেন্ড অব দ্য টেন রিংস

শাং-চি অ্যান্ড দ্য লেজেন্ড অব দি টেন রিংগস () হলো ২০২১ সালে মুক্তিপ্রাপ্ত আমেরিকান সুপারহিরো চলচ্চিত্র যা মার্ভেল কমিক্স এর ভিত্তি করে নির্মিত এবং শাং-চ চরিত্রে কেন্দ্রিত। চলচ্চিত্রটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি মোশন পিকচার্স দ্বারা পরিবেশিত। এটি হলো মার্ভেল সিনেম্যাটিক ইউনিভার্স (এমসিইউ) এর ২৫তম চলচ্চিত্র। চলচ্চিত্রটির পরিচলনায় রয়েছেন ডেস্টিন ড্যানিয়েল ক্রেটন, যিনি ডেবিড ক্যালাহাম ও অ্যান্ড্রু লানহাম এর সহযোগিতায় চলচ্চিত্রের চিত্রনাট্য রচনা করেছেন। চলচ্চিত্রটির শ্রেষ্ঠাংশে শাং-চি চরিত্রে সিমু লিউ এর পাশাপাশি রয়েছেন আকওয়াফিনা, মেঙ'এর ঝাং, ফালা চেন, ফ্লোরিনা মানটিয়ানু, বেনেডিক্ট ওয়ং, মিশেল ইয়ো, বেন কিংসলি এবং টনি লিউং। চলচ্চিত্রে শাং-চি বাধ্য হয় তার অতীতের সাথে মুখোমুখি হতে যখন তার বাবা ও টেন রিংস সংঘঠনের নেতা, ওয়েনয়ু (লিয়াং) শাং-চি এবং তার কন্যা সাইয়ালিং (ঝাং) কে একটি পৌরাণিক গ্রামের অনুসন্ধানের জন্য তার কাছে নিয়ে আনে।
২০০১ সালে শাং-চি ভিত্তিক একটি চলচ্চিত্রের প্রযোজনা আরম্ভ হয়, কিন্তু ২০১৮-এর ডিসেম্বরে ক্যালাহ্যামের নিয়োযোগ পর্যন্ত কাজ গতিবেগে শুরু হয়নি। ক্রেটন ২০১৯-এর মার্চে সংকল্পটির সাথে যুক্ত হন এবং একজন এশিয়ান মুখ্য চরিত্রের সাথে প্রথম মার্ভেল চলচ্চিত্র হিসেবে উন্নয়নে এটি গতিবৃদ্ধি লাভ করে। চলচ্চিত্রের নাম এবং প্রধান অভিনয়শিল্পীর তালিকাটির জুলাইয়ে ঘোষণা দেওয়া হয়, যা চলচ্চিত্রের টেন রিংস সংঘঠন এবং এটির নেতা ওয়েনয়ু এর সাথে সম্পর্ক প্রকাশ করে এবং সংঘঠনটি পূর্বে এমসিইউ এ আবির্ভূত হয়। "শাং-চি অ্যান্ড দ্য লেজেন্ড অব দ্য টেন রিংস" হলো প্রথম মার্ভেল স্টুডিওজ চলচ্চিত্র যার সাথে একজন এশিয়ান পরিচালক এবং প্রধানত একটি এশিয়ান অভিনয়শিল্পীদের দল সংযুক্ত। ২০২০ সালের ফেব্রুয়ারিতে সিডনিতে চিত্রগ্রহণ আরম্ভ হয়, কিন্তু কোভিড-১৯ এর বৈশ্বিক মহামারীর কারণে মার্চে থামানো হয়। অক্টোবরে সম্পন্নের পূর্বে আগস্টে প্রযোজনা পুনরারম্ভ করা হয়, যার পাশাপাশি স্যান ফ্রান্সিসকো এ অধিকতর চিত্রধারণ শেষ করা হয়।
"শাং-চি অ্যান্ড দ্য লেজেন্ড অব দ্য টেন রিংস" এর প্রিমিয়ার ঘটে ২০২১-এর ১৬ই আগস্ট লস অ্যাঞ্জেলেস এ এবং এমসিইউয়ের একটি অংশ হিসেবে যুক্তরাষ্ট্রে ৩য় সেপ্টেম্বরে মুক্তি দেওয়া হয়। মুক্তির পরবর্তীতেই চলচ্চিত্রটি বহুসংখ্যক বক্স অফিস রেকর্ড ভাঙ্গে, তার মধ্যে রয়েছে মহামারীটিতে মুক্তিপ্রাপ্ত চলচ্চিত্রের রেকর্ড। এটি বিশ্বব্যাপী $৪৩০ মিলিয়ন হয় করে, যা এটিকে ২০২১ সালের সর্বোচ্চ-আয়কারী অষ্টম চলচ্চিত্র বানিয়ে তুলে। চলচ্চিত্রটি সমালোচকদের থেকে ইতিবাচক সমালোচনা লাভ করে; অনেকেই প্রশংসা করেন এটির অ্যাকশন অনুক্রমগুলির কর্মপরিকল্পনা, এশিয়ান সংস্কৃতির বিশ্লেষণ ও উপস্থাপনা, এবং অভিনয়শিল্পীদের অভিনয়, বিশেষভাবে লিউ ও লিয়াং এর।
দেওয়ান নজরুল

দেওয়ান নজরুল একজন বাংলাদেশী চলচ্চিত্র পরিচালক, গীতিকার, চিত্রনাট্যকার এবং মুক্তিযোদ্ধা। তিনি বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কার (আজীবন সম্মাননা), আরটিভি প্রদত্ত আরটিভি পুরস্কার (আজীবন সম্মাননা) লাভ করেছেন।
দেওয়ান নজরুল ১৯৫০ সালে বাংলাদেশের সিরাজগঞ্জ জেলার উল্লাপাড়া উপজেলায় জন্মগ্রহণ করেন। তার বাবার নাম দেওয়ান সাবির হোসেন এবং মায়ের নাম শরিফা বেগম। সিরাজগঞ্জ থেকে স্থানীয়ভাবে প্রকাশিত 'যমুনা' পত্রিকায় কবিতা প্রকাশের মাধ্যমে তার লেখালেখির জীবন শুরু হয়।
১৯৬৯ সালে তিনি বাংলাদেশের রাজধানী ঢাকায় চলে যান। সেখানে দৈনিক স্বদেশ পত্রিকায় কাজ শুরু করেন। পরবর্তীতে তিনি এই পত্রিকার সাংস্কৃতিক সম্পাদক পদে দায়িত্বলাভ করেন। সাংবাদিকতার পাশাপাশি তিনি কবিতা লিখতেন। 'কে তুমি' চলচ্চিত্রে গান লিখার মধ্য দিয়ে বাংলা চলচ্চিত্র অঙ্গনে প্রবেশ করেন। এরপর মুক্তিযুদ্ধ শুরু হলে তিনি যুদ্ধে যোগদান করেন। তিনি ৭ নাম্বার সেক্টরের অধীনে পাবনা অঞ্চলে যুদ্ধ করেছিলেন।
দেওয়ান নজরুল চলচ্চিত্র নির্মাণের সাথে যুক্ত হন ইবনে মিজান পরিচালিত নাগিনীর প্রেম চলচ্চিত্রে শিক্ষানবিশ হিসেবে। বাংলাদেশের স্বাধীনতা অর্জনের পর ১৯৭৪ সালে ইবনে মিজান পরিচালিত ডাকু মনসুর, দুই রাজকুমার,নিশান, এক মুঠো ভাল,জিঘাংসা, বাহাদুর চলচ্চিত্রে সহকারী এবং প্রধান সহকারী পরিচালক এবং গীতিকার হিসেবে কাজ করেন। নিশান চলচ্চিত্রেটি ছিল পরিচালক ইবনে মিজানে সাথে করা শেষ চলচ্চিত্র এরপর থেকে তিনি বিভিন্ন চলচ্চিত্রে সহকারী পরিচালকের দায়িত্ব পালন করতে থাকেন। প্রধান সহকারী পরিচালক থেকে পরিচালক হিসেবে দেওয়ান নজরুলের প্রথম চলচ্চিত্র আসামী হাজির। তবে কোন কারণে চলচ্চিত্রটির কাজ শেষ করতে পারেন নি। এরপর তিনি ১৯৭৬ সালে শুরু করেন দোস্ত দুশমন চলচ্চিত্র নির্মাণের কাজ। ১৯৭৭ সালে তা মুক্তি পায়। এটিই দেওয়ান নজরুল পরিচালিত প্রথম মুক্তিপ্রাপ্ত চলচ্চিত্র। এখানে জসিম খল চরিত্রে অভিনয় করে দারুন খ্যাতি লাভ করেন। পরবর্তীতে তিনি অ্যাকশন হিরো হিসেবে ঢাকাই চলচ্চিত্রে স্থান করে নিয়েছিলেন। চলচ্চিত্রটি বিখ্যাত হয় এবং দেওয়ান নজরুল পরিচালক হিসেবে স্থায়ী আসন লাভ করেন। এই চলচ্চিত্রে পশ্চিমা ধারার মারামারির দৃশ্য সফলভাবে চিত্রায়িত হয়। এরপর তিনি তার পূর্বের অর্ধ সমাপ্ত আসামি হাজির চলচ্চিত্র পুণঃনির্মাণ শুরু করেন। এটিও ব্যাবসা সফল চলচ্চিত্র হিসেবে ঢাকাই চলচ্চিত্রে সুনাম অর্জন করে। অভিনেতা রিয়াজ তার হাত ধরে " বাংলার নায়ক" চলচ্চিত্রে মাধ্যমে পা রাখেন । দেওয়ান নজরুলের সহকারী এবং প্রধান সহকারী পরিচালকেরা এখন চলচ্চিত্র বা টিভির জগতে নামকরা মুখ তাদের মধ্যে রয়েছেন অভিনেতা কায়েস চৌধুরী, পরিচালক রায়হান মুজিব ,পরিচালক রানা নাসের এবং পরিচালক সোহানুর রহমান সোহান । তার " জনি" চলচ্চিত্র এর প্রদর্শনের মাধ্যমে শুরু হয়েছিল যশোরে "মনিহার " সিনেমার যাত্রা ।
দেওয়ান নজরুল পরিচালিত কিছু উল্লেখযোগ্য চলচ্চিত্র হলো: 
তিনি বেশ কিছু চলচ্চিত্রের চিত্রনাট্য লিখেছেন। যেমন:
নিম্নোক্ত চলচ্চিত্রে তিনি গীতিকার হিসেবে কাজ করেছেন:
চলচ্চিত্র নির্মাণের পাশাপাশি দেওয়ান নজরুল অসংখ্য কালজয়ী গান লিখেছেন। তার লেখা বিখ্যাত কিছু গান হলো:
দেওয়ান নজরুল ইসলাম কাব্য, উপন্যাস ও শিশুতোষ বই লিখেছেন। যেমনঃ
অ্যান্টার্কটিকার জনপরিসংখ্যান

অ্যান্টার্কটিকার কোনও স্থায়ী বাসিন্দা নেই। এতে গবেষণা কেন্দ্র এবং ফিল্ড ক্যাম্প রয়েছে যা নির্দিষ্ট মৌসুমে বা সারা বছর ধরে পরিচালনা করা হয়, এছাড়াও এখানে তিমি শিকারের জন্য স্থাপিত কিছু পুরনো বসতি রয়েছে। অ্যান্টার্কটিক চুক্তিতে স্বাক্ষরকারী প্রায় ১২টি রাষ্ট্র অ্যান্টার্কটিক মহাদেশ এবং তার আশেপাশের মহাসাগরগুলিতে মৌসুমি (গ্রীষ্ম) বা বর্ষব্যাপী গবেষণা করার জন্য কর্মী পাঠিয়ে থাকে।
মহাদেশ এবং এর আশেপাশের দ্বীপগুলিতে ৬০° দক্ষিণ অক্ষাংশের দক্ষিণাঞ্চল (অ্যান্টার্কটিক চুক্তির আওতাভুক্ত অঞ্চল) নিয়ে বৈজ্ঞানিক গবেষণা বা সহায়তা করছেন এমন লোকসংখ্যা গ্রীষ্মে প্রায় ৪০০০ থেকে শীতকালে ১০০০-এর মধ্যে উঠানামা করে। এছাড়া, চুক্তি অঞ্চলের জলে জাহাজের ক্রু, চালক ও বিজ্ঞানীরা সহ প্রায় এক হাজার কর্মী বর্তমান রয়েছেন। অ্যান্টার্কটিকার বৃহত্তম স্টেশন ম্যাকমুরডো স্টেশনটিতে গ্রীষ্মকালে জনসংখ্যা থাকে প্রায় ১০০০, শীতকালে যা প্রায় ২০০ তে নেমে আসে।
অ্যান্টার্কটিকায় কমপক্ষে ১১ টি শিশুর জন্ম হয়েছে। এর মধ্যে প্রথমজন ছিলেন এমিলিও মার্কোস পালমা, যিনি ১৯৭৮ সালের ৭ জানুয়ারি অ্যান্টার্কটিক উপদ্বীপের নিকটস্থ হোপ বে-এর এসপেরাঞ্জাতে আর্জেন্টিনার দম্পতির ঘরে জন্মগ্রহণ করেছিলেন। অ্যান্টার্কটিক মহাদেশে জন্মগ্রহণকারী প্রথম মেয়ে হল মারিসা দে লাস নিভেস দেলগাদো, যিনি ১৯৭৮ সালের ২৭শে মে বেস এসপেরাঞ্জার (আর্জেন্টিনার সেনাবাহিনী) ফোর্তিন সারজেন্তো কাব্রালে জন্মগ্রহণ করেছিলেন।
মোর্শেদ আহমেদ চৌধুরী

মোর্শেদ আহমেদ চৌধুরী (জন্ম: ২০ নভেম্বর ১৯৬০ খ্রি.) একজন বাংলাদেশী চিকিৎসক। তিনি সিলেট মেডিকেল বিশ্ববিদ্যালয়ের (সিমেবি) প্রথম উপাচার্য। এই পদে নিয়োগ লাভের পূর্বে তিনি সিলেট এম.এ.জি. ওসমানী মেডিকেল কলেজের অধ্যক্ষ হিসেবে দায়িত্ব পালন করেন।
তিনি ১৯৬০ খ্রিষ্টাব্দের ২০ নভেম্বর সিলেটের জকিগঞ্জে জন্মগ্রহণ করেন। সিলেট সরকারি পাইলট উচ্চ বিদ্যালয়ের প্রাক্তন শিক্ষক ছাকিবুর রাজা চৌধুরী তার বাবা এবং মা রাবেয়া খানম চৌধুরী।
মোর্শেদ আহমেদ চৌধুরী ১৯৭৫ খ্রিষ্টাব্দে সিলেটের জকিগঞ্জ সরকারি উচ্চ বিদ্যালয় থেকে এসএসসি এবং ১৯৭৭ খ্রিষ্টাব্দে রাজধানী ঢাকার নটরডেম কলেজ থেকে এইচএসসি পাশ করেন। তিনি ১৯৮৩ খ্রিষ্টাব্দে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি লাভ করেন। তিনি মেডিকেল কলেজটির ১৬তম ব্যাচের ছাত্র ছিলেন।
চৌধুরী ১৯৯০ খ্রিষ্টাব্দে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এমসিপিএস (গাইনী) এবং ১৯৯৭ সালে চট্টগ্রাম বিশ্ববিদ্যালয়ের অধীনে ডিজিও ডিগ্রি অর্জন করেন। এছাড়া তিনি সিঙ্গাপুর ও থাইল্যান্ড থেকে গাইনীতে উচ্চতর প্রশিক্ষণ লাভ করেন।
মোর্শেদ আহমেদ চৌধুরী ১৯৮৩ খ্রিষ্টাব্দের নভেম্বর মাসে মেডিকেল অফিসার হিসেবে সরকারি চাকরিতে যোগদান করেন। দীর্ঘ কর্মজীবনে চিকিৎসা ও শিক্ষকতার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেন।
তিনি শাহজালাল বিজ্ঞান ও প্রযুক্তি বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য এবং মেডিসিন ফ্যাকাল্টির ডিন, সিলেট কৃষি বিশ্ববিদ্যালয় ও বঙ্গবন্ধু শেখ মুজিব মেডিকেল বিশ্ববিদ্যালয়ের একাডেমিক কাউন্সিলের সদস্য, বাংলাদেশ মেডিকেল এন্ড ডেন্টাল কাউন্সিল (বিএমডিসি), ঢাকা এর নির্বাহী সদস্য ও শৃঙ্খলা কমিটির সদস্য, বাংলাদেশ মেডিকেল রিসার্চ কাউন্সিল (বিএমআরসি), ঢাকা এর নির্বাহী সদস্যসহ বিভিন্ন গুরুত্বপূর্ণ একাডেমিক ও প্রশাসনিক পদে দায়িত্ব পালন করেন।
এছাড়াও তিনি সিলেট এম.এ.জি. ওসমানী মেডিকেল কলেজের অধ্যাপক, গাইনী ও অবস বিভাগের বিভাগীয় প্রধান এবং কলেজটির অধ্যক্ষ হিসেবে দায়িত্ব পালন করেন।
মোর্শেদ আহমেদ চৌধুরী ২০১৮ থেকে ২০২২ খ্রিষ্টাব্দ পর্যন্ত সিলেট মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
তিনি বাংলাদেশ মেডিক্যাল এসোসিয়েশন (বিএমএ), স্বাধীনতা চিকিৎসক পরিষদ (স্বাচিপ), অবস্টেট্রিকাল এন্ড গাইনোকোলজিকাল সোসাইটি অব বাংলাদেশ, সিলেট ডায়াবেটিক এসোসিয়েশন এবং বাংলাদেশ রেড ক্রিসেন্ট সোসাইটিসহ বিভিন্ন পেশাজীবী ও সামাজিক সংগঠনের সক্রিয় সদস্য। এসকল সংগঠনের নীতিনির্ধারণী পর্যায়েও তিনি দায়িত্ব পালন করেছেন।
এম পি জাবির

জাবির মাদারি পিল্লায়িল (জন্ম ৮ই জুন, ১৯৯৬), যিনি এমপি জাবির হিসাবে অধিক পরিচিত, একজন ভারতীয় ক্রীড়াবিদ যিনি ৪০০ মিটার হার্ডলস এবং ৪০০ মিটার দৌড় বিশেষজ্ঞ ।
২০১৭ এশিয়ান অ্যাথলেটিক্স চ্যাম্পিয়নশিপে ৪০০ মিটার হার্ডলস বিভাগে জাবির ৫০.২২ সেকেন্ডে দৌড় শেষ করে ব্রোঞ্জ পদক জিতেছেন। দোহার ২০১৯ সালের এশিয়ান অ্যাথলেটিক্স চ্যাম্পিয়নশিপে একই ইভেন্টে, ৪৯.৯৩ সেকেন্ডে দৌড় শেষ করে তিনি নিজের ব্যক্তিগত সেরা সময় উন্নীত করেন এবং ব্রোঞ্জ পদক জয় করেন এবং ২০১৯ বিশ্ব অ্যাথলেটিক্স চ্যাম্পিয়নশিপের জন্য যোগ্যতার মান অর্জন করেন। 
জাবির ভারতীয় নৌবাহিনীর হয়ে কাজ করেন এবং ২০১৭ সালের হিসাবে কোচিতে বসবাস করেন
ওয়েস্টার্কটিকা

ওয়েস্টার্কটিকা (আনুষ্ঠানিকভাবে প্রোটেক্টরেট অব ওয়েস্টার্কটিকা নামে পরিচিত এবং পূর্বে দ্য গ্র্যান্ড ডুচি অব ওয়েস্টআর্কটিকা নামে পরিচিত ছিল) হচ্ছে ট্র্যাভিস ম্যাকহেনরি দ্বারা ২০০১ সালে প্রতিষ্ঠিত একটি মাইক্রোনেশন বা ক্ষুদ্র রাষ্ট্র। এটি ম্যারি বাইর্ড ল্যান্ড নামে পরিচিত অঞ্চলটিকে দাবি করে থাকে যা নিউজিল্যান্ডীয় অ্যান্টার্কটিক অঞ্চল এবং চিলির মধ্যে অবস্থিত, বিশেষ করে অ্যান্টার্কটিকার অংশটি ৯০ ডিগ্রি থেকে ১৫০° পশ্চিম দ্রাঘিমাংশের মধ্যে এবং ৬০তম সমাক্ষরেখার দক্ষিণে অবস্থিত। এর মধ্যে রয়েছে ৬,২০,০০০ বর্গমাইল জমি। এটিকে ২,০০০ নাগরিকের বসতি দাবি করলেও আদতে তাদের কেউই দাবিকৃত অঞ্চলের মধ্যে বসবাস করেন না।
২০১৮ সালে, ওয়েস্টার্কটিকা সরকার স্পেনের নার্জাতে একটি সম্মানসূচক দূতাবাস প্রতিষ্ঠা করেছে এবং বিশ্বজুড়ে অন্যান্য জায়গাতেও সম্মানসূচক দূতাবাস স্থাপন করে চলেছে।
ওয়েস্টার্কটিক সরকার অ্যান্টার্কটিকার বন্যপ্রাণীদের উপর জলবায়ু পরিবর্তনের প্রভাব সম্পর্কে সচেতনতা বাড়াতে একটি যুক্তরাষ্ট্র-ভিত্তিক দাতব্য সংস্থা প্রতিষ্ঠা করেছে এবং কোভিড-১৯ এর কার্যকর বৈশ্বিক প্রতিক্রিয়ার প্রয়োজনীয়তা সম্পর্কে কথা বলাতেও সক্রিয় হয়েছে।
ওয়েস্টার্কটিক সরকার ২০২০ সালে মেইল্যান্ড দেশকে স্বাধীনতা এবং ওয়েস্টার্কটিক উপকূলীয় অঞ্চলে তাদের জমির একটি অংশ প্রদান করেছে।